Čítanie s porozumením

**Milan Rúfus: Popoluškine šaty**

Dcéra moja, čo je? Nezdá sa ti,
že by vošli do orieška šaty?
Ležali by dlhé, striebristé
v jeho jamkách ako v kolíske?

Nezdá sa ti, dcérka? A čo orech?
Celé roky stojí v našom dvore.
Obor strom - ten pozná, čo je les.
Vystreľuje vetvy do nebies,

celý obzor nimi zakošatí.
O čo je ten väčší ako šaty?
Koľko by naň vošlo tvojich šiat?
Vedela by si to spočítať?

**Vidíš, a ten obor z nášho briežka
celučký sa vmestil do orieška.
Tichý ako ryba v šupinkách
celý ležal v jeho škrupinkách.**

Život nerád vraví, čo sa stalo:
skrýva veľké v menšom, menšie v malom.
Hľadaj moja, uč sa potroške
porozumieť jeho matrioške,

ktorá takto naopak sa skladá.
Pretože i nachádza, kto hľadá,
zjavia sa veci premnohé.
Ako hviezdy večer v oblohe.

**1. Komu sa v básni *Popoluškine šaty* otec prihovára?** ...........................................

**2. Aké sú hlavné postavy básne?** ................................................................................................................................................

**3. Komu patrili šaty v uvedenej literárnej ukážke?**

A/ Popoluške B/ dcére

 C/ matke

Meno a priezvisko: ......................................



 **4.** **Je pravda, že šaty v básni boli ,,*dlhé, striebristé“*?**

ÁNO NIE

**5. Aký strom sa v básni vyskytuje?** .......................................................................

**6. Kde stojí strom v básni?**

 A/ v našej záhrade B/ v susedovej

 záhrade C/ v lese

**7. Prečítaj si ešte raz hrubo vytlačenú strofu. Je pravda, že sa do orieška zmestil**

 **obor strom?**

 ÁNO NIE